recursal/SuperWikiNEXT-32B huggingface dataset:
उत्तर अमेरिका का इतिहास। 
**उत्तर अमेरिका का इतिहास** अपनी संस्कृतियों और सभ्यताओं के मामले में इस महाद्वीप की विशालता के समान ही समृद्ध है, जो अपने में सुदूर उत्तर में एस्किमो से लेकर मेक्सिको की ऐज़टैक सभ्यता तक और दक्षिण में ओल्मेक और माया सभ्यताओं को अपने में समेटे हुए है।

ग्रीनलैण्ड
----------

नॉर्डिक गाथाओं के अनुसार, ग्रीनलैण्ड की खोज ९०० ईस्वीं में नार्वेजियाई नाविक गुन्नजोर्न ने की थी। ९८० के दशक में, आइसलैण्ड के वाइकिंग सर्वप्रथम यूरोपीय आगन्तुक थे जो निर्जन दक्षिण-पश्चिमी तट से होते हुए ग्रीनलैण्ड पहुँचे थे। १५३६ में, डेनमार्क और नार्वे आधिकारिक रूप से एक हो गए और ग्रीनलैण्ड डैनिश नार्वे का एक अधीनस्थ क्षेत्र बन गया। 

वर्तमान में, स्थानीय सरकार इनूइट लोगों की है। नवम्बर २००८ में ग्रीनलैण्ड ने स्वशासन के पक्ष में मतदान किया और अब वह डेनमार्क से स्वतन्त्र होने के एक कदम और निकट है।
स्थानों के नाम डैनिश से बदलकर स्थानीय भाषाओं में रखे जा रहे हैं। गोड्थाब, जो इस द्वीप पर डैनिश सभ्यता का केन्द्र है, अब नूक कहा जाता है, जो आभासीय सम्प्रभु सरकार की राजधानी है। १९८५ में इस सरकार द्वारा ग्रीनलैण्ड के ध्वज का निर्माण डेनमार्क के ध्वज के रंगों के आधार पर किया। यद्यपि, पूर्ण सम्प्रभुता आन्दोलन ने अभी जनमत प्राप्त नहीं किया है।

कनाडा
-----

इस क्षेत्र में आने वाले सर्वप्रथम लोग साइबेरिया से आए थे, जो बेरिंग की खाड़ी को पार करके यहाँ पहुँचे थे और इनके कुछ समय बाद एशिया से अन्तिम इनूइट (एस्किमो) यहाँ आए थे। यहाँ आने वाले सर्वप्रथम यूरोपीय फ़्रान्सीसी थे। अठारहवीं सदी में फ़्रान्स और इंग्लैण्ड के मध्य चल रहा विवाद यहाँ इस क्षेत्र के उपनिवेशों तक आ पहुँचा और अंग्रेज़ों और फ़्रान्सीसीयों के बीच घमासान युद्ध छिड़ गया और जिसके परिणामस्वरूप अंग्रेज़ों की विजय हुई। १७६३ की पैरिस संधि के बाद न्यू फ़्रान्स या वर्तमान कनाडा एक ब्रिटिश उपनिवेश बन गया। इसके कुछ वर्षों बाद, ब्रिटेन ने औपचारिक रूप से फ़्रान्सीसी नागरिक कानून को मान्यता प्रदान की और कनाडा की फ़्रान्सीसी भाषी जनसंख्या की धार्मिक और भाषायी स्वतन्त्रता स्वीकार की।

१९८२ में, कनाडियाई संविधान में बहुत बड़े सुधार किए गए: ब्रिटिश उत्तर अमेरिकी अधिनियम १८६७ और इसमें हुए बहुत से संशोधन १९८२ में, संविधान अधिनियम बना और कनाडा का संविधान बना। हाल के वर्षों में क्यूबेक (कनाडा का फ़्रान्सीसी भाषी बहुल प्रान्त) के लोगों ने राष्ट्रीय एकीकरण के मुद्दे पर बहुत कुछ बोला है। १९८० और १९९५ में हुए जनमत संग्रहों में इस प्रान्त के लोगों ने प्रान्त की सम्प्रभुता पर मत दिया है और अधिकांश मदतान क्यूबैक के कनाडा में बने रहने के पक्ष में ही हुआ है।

संयुक्त राज्य अमेरिका
---------------------

* अमेरिकी स्वतंत्रता का युद्ध
* अमेरिकी स्वतंत्रता की घोषणा
* अमेरिका का इतिहास (१७८९-१८४९)
	+ मेक्सिको में अमेरिकी हस्तक्षेप
* अमेरिकी गृहयुद्ध

मेक्सिको
--------

* मेक्सिको का इतिहास (प्रागकोलंबिया काल)
* मेक्सिको पर विजय
* नया स्पेन
* मेक्सिको की स्वतंत्रता
* मेक्सिको का इतिहासः स्वतंत्रता के बाद

सन्दर्भ
-------

1. ↑  "ग्रीनलैण्ड स्व-शासन की ओर". मूल से 8 जुलाई 2010 को पुरालेखित. अभिगमन तिथि 21 जून 2009.
2. ↑  "क्यूबैक का कनाडियाई प्रान्त बने रहने के पक्ष में मतदान". मूल से 1 नवंबर 2009 को पुरालेखित. अभिगमन तिथि 16 जून 2020.

बाहरी कड़ियाँ
-------------

* उत्तर अमेरिका का इतिहास (अंग्रेज़ी)
* उत्तर अमेरिका का इतिहास (स्पेनी)
* उत्तर अमेरिका का इतिहास (बच्चों के लिए) (अंग्रेज़ी)
* अमेरिका के इतिहास की पुस्तक
द्विघात समीकरण के मूल निकालने का सूत्र भारत के प्रसिद्ध गणितज्ञ भास्कराचार्य (भास्कर द्वितीय) ने निकाला था। 

इसमें दो चर {\displaystyle x\_{1},x\_{2}\,} प्राप्त करने हैं जो समीकरण {\displaystyle ax^{2}+bx+c=0\,} को सन्तुष्ट करते हैं।

सरल विधि : चर को बदलकर
----------------------

यदि {\displaystyle 2m=b/a} तथा {\displaystyle n=c/a} रखते हुए चर को बदल दिया जाय तो यह सरल हो जाता है-

{\displaystyle ax^{2}+bx+c=0\,}
* उपरोक्त अनुसार चर को बदलने पर,

{\displaystyle x^{2}+2mx+n=0\,}
* दोनों पक्षों में{\displaystyle m^{2}} जोड़ने तथा n घटाने पर,

{\displaystyle x^{2}+2mx+m^{2}=m^{2}-n\,}
* हम देखते हैं कि बांया पक्ष पूर्ण वर्ग है।

{\displaystyle (x+m)^{2}=m^{2}-n\,}
* दोनों पक्षों का वर्गमूल लेने पर,

{\displaystyle x+m=\pm {\sqrt {m^{2}-n}}\,}
* {\displaystyle m} को दाएं पक्ष में ले जाने पर,

{\displaystyle x=-m\pm {\sqrt {m^{2}-n}}\,}
* सबसे ऊपर किए गये चर परिवर्तन को {\displaystyle m=b/2a} तथा {\displaystyle n=c/a} रखकर हटाने पर,

{\displaystyle x=-{\frac {b}{2a}}\pm {\sqrt {\left({\frac {b}{2a}}\right)^{2}-{\frac {c}{a}}}}\,}
* अन्ततः मूलों के लिए हमें निम्नलिखित सूत्र प्राप्त होता है-

{\displaystyle x={\frac {-b\pm {\sqrt {b^{2}-4ac}}}{2a}}\,}

उपपत्ति
-------

* निम्नलिखित द्विघात समीकरण लेते हैं-

{\displaystyle ax^{2}+bx+c=0\,} con {\displaystyle a\neq 0}
* दोनों पक्षों में {\displaystyle 4a} से गुणा करने पर,

{\displaystyle 4a^{2}x^{2}+4abx+4ac=0\,}
* दोनों तरफ {\displaystyle b^{2}} जोड़ने पर,

{\displaystyle b^{2}+4a^{2}x^{2}+4abx+4ac=b^{2}\,}
* या,

{\displaystyle 4a^{2}x^{2}+4abx+b^{2}=b^{2}-4ac\,}
* बाएं पक्ष को पूर्ण वर्ग के रूप में लिखने पर,

{\displaystyle (2ax+b)^{2}=b^{2}-4ac\,}
* दोनों पक्षों का वर्गमूल लेने पर,

{\displaystyle 2ax+b=\pm {\sqrt {b^{2}-4ac}}\,}
* {\displaystyle b} को दाएँ पक्ष में ले जाने पर,

{\displaystyle 2ax=-b\pm {\sqrt {b^{2}-4ac}}\,}
* चूंकि {\displaystyle a\neq 0} , दोनों तरफ {\displaystyle 2a} से भाग करने पर,

{\displaystyle x\_{1,2}={\frac {-b\pm {\sqrt {b^{2}-4ac}}}{2a}}\,}

इन्हें भी देखें
---------------

* द्विघात समीकरण
* भास्कराचार्य द्वितीय

बाहरी कड़ियाँ
-------------

* Demostración: Fórmula Resolvente
**उत्तर कोरियाई वॉन** (संकेत: ₩ कोड;: KPW) उत्तर कोरिया की मुद्रा है। यह 100 चोन में समविभाजित है। वॉन कोरिया लोकतांत्रिक जनवादी गणराज्य के केंद्रीय बैंक द्वारा जारी किए जाते हैं।

व्युत्पत्ति
-----------

वॉन चीनी युआन और जापानी येन से जुड़ा हुआ है।

इतिहास
------

वॉन 6 दिसम्बर 1947 को कोरियाई येन के स्थान पर उत्तर कोरिया की मुद्रा बना। 1959 में एक सौ के अनुपात में एक के हिसाब से इसका पूर्नमूल्यांकन किया गया। उत्तर कोरियाई वॉन विशेष रूप से उत्तर कोरिया के नागरिकों के इस्तेमाल के लिए था और अन्य समाजवादी राज्यों की तरह विदेशियों के लिए व्यापार बैंक द्वारा एक अलग मुद्रा (या विदेशी मुद्रा प्रमाणपत्र) जारी करता था। बहरहाल, उत्तर कोरिया ने दो तरह के विदेशी मुद्रा प्रमाणपत्र बनाए, समाजवादी देशों से आने वाले पर्यटकों के लिए लाल रंग का और पूंजीवादी देशों से आने वाले पर्यटकों के लिए नीले/हरे रंग के।

वर्ष 2001 के बाद से, उत्तर कोरियाई सरकार ने एक डॉलर के अनुपात में 2.16 वॉन के अनुपात (कहा जाता है कि यह किग जोंग-इल के जन्मदिन १६ फ़रवरी पर आधारित था) को तिलांजलि दे दी। अब देश के बैंक काला बाजार में प्रचलित दर के आधार पर नोट जारी करते हैं। हालिया सरकारी दरों के अनुसार एक डॉलर की कीमत 142.45 वॉन है।

### सिक्के

पुराने समय में 1, 5, 10 और 50 चोन, एक वॉन के साथ प्रचलन में थे। इन सभी सिक्कों को एल्यूमीनियम में ढाला गया था।
शीत युद्ध के समय लोगों के विभिन्न समूहों के लिए सिक्के अंकन की एक विशेष प्रणाली अपनाई गई थी। बिना कोई सितारे वाले सिक्के उत्तर कोरियाईयों के लिए, एक सितारा वाले सिक्के समाजवादी देशों से आने वालों लोगों के लिए और 2 सितारा वाले सिक्के पूंजीवादी देशों से आने वाले लोगों के लिए थे।

### बैंकनोट

वैंकनोट 1947 में 15, 20 और 50 चोन और एक, पांच, 10 और 100 के साथ जारी किए गए थे। 1959 में 100 पुराने वॉन के स्थान पर नया एक वॉन जारी किया गया।
***`PK`***

**हाफ गर्लफ्रेंड** (अंग्रेज़ी: Half Girlfriend) चेतन भगत द्वारा रचित अंग्रेज़ी उपन्यास है। 'हाफ गर्लफ्रैन्ड' भारत की उस नयी पीढी का उपन्यास हैं जो नये मूल्यों को अंगीकार कर वर्जनाओं को जीने में आनंद का अनुभव कर रही है। इसी पीढी में बिहार के डुमरांव के ठेठ गंवई वातावरण से आया हुआ माधव दिल्ली जैसे महानगर की देहरी पर आकर कान्वेन्ट एजुकेटेड लडकी रिया से टकरा जाता है।
....इस बार इस टकराहट का परिणाम वही परंपरागत सदियों पुराना नहीं होता जिसमें लडकी सबकुछ छोडकर हमेशा हमेशा के लिये लडके के साथ रहने चली जाती है। नयी पीढी की जीवन चर्या और उसकी सोच में आया बदलाव इसमें परिलक्षित होता है जब माधव के अश्लील अल्टीमेटम के बाद रिया उसके साथ इस शर्त के साथ संबंध बनाने देती है कि वह इस बात के लिये फिर कभी नहीं कहेगा।

समय बीतता है और रिया अपने बचपन के मित्र रोहन की पत्नी बनकर लंदन चली जाती है और महानगर से हारा हुआ बिहारी माधव भी लौटकर अपने प्रदेश चला जाता है। दिल्ली से अधूरे सपनों की कसक लिये गांव लौट आया माधव अब महानगर की चमक के साथ बिहार को गड्डमगड्ड करते हुये फिर कुछ नये सपने देखने लगता है जिसके केन्द्र में इस बार उसकी मां के द्वारा चलाया जा रहा स्कूल होता है। इसकी दशा सुधारने के लिये माधव स्थानीय एम एल ए ओझा जी से मिलता है लेकिन इस बार भी उसे ठोकर ही मिलती है। इसी बीच पता चलता है कि बिल गेट्स का दौरा बिहार में होने वाला है तो माधव नये सिरे से सारी उर्जा समेटता है और साठ सत्तर के दशक की पुरानी फिल्मी कहानियों की तरह संयोग से बिल गेट्स के कार्यक्रम के दौरान रिया पुनः माधव के संपर्क में आ जाती है और उसी नाटकीयता के साथ घोषणा भी करती है कि वह फेफडों के कैंसर से पीडित है और बस तीन महीने की मेहमान है।

पुनः गायिका बनने के लिये रिया का न्यूयार्क जाना और संगीत के कार्यक्रम करना तेजी से बदलते किसी फिल्म के दृष्य अधिक लगते हैं। इसी शीघ्रता से बदलते कथानक में माधव एक साल बाद न्यूयार्क जाकर देखता है कि रिया तो जीवित है और उसी टाइम्स स्क्वायर पर जाकर संगीत का कार्यक्रम कर रही है जहां हाल ही जाकर हमारे प्रधानमंत्री नरेन्द्र मोदी जी ने अमेरिका में बसे भारतीयों को संबोधित किया है। 

समूची कहानी को पढकर सीधा सादा अर्थ निकाला जा सकता है कि यह उपन्यास चेतन भतन ने किसी फिल्मी प्लाट को मष्तिष्क में रखकर ही लिखा है।।  इसके अक्टूबर २०१४ में प्रकाशित होने की सम्भावना है।

उपन्यास का ताना बाना
--------------------

इस उपन्यास के कथानक को लेकर एक नवोदित लेखक जैनेन्द्र जिज्ञासु ने यह दावा किया है उनके उपन्यास पूरब का बेटा की कहानी को आधार बनाकर ही चेतन भगत ने इस उपन्यास का ताना बाना बुना है

सन्दर्भ
-------

1. ↑  "Chetan Bhagat tweets about new book, his site crashes on announcement!". Economic Times. मूल से 8 अगस्त 2014 को पुरालेखित. अभिगमन तिथि 5 अगस्त 2014.
2. ↑  "रिलीज से पहले ही 'हिट' हुई चेतन भगत की 'हाफ गर्लफ्रेंड'". नवभारत टाइम्स. ५ अगस्त २०१४. मूल से 8 अगस्त 2014 को पुरालेखित. अभिगमन तिथि ६ अगस्त २०१४.
3. ↑  "'Half girlfriend': Chetan Bhagat's next book due for release in October" ['हाफ गर्लफ्रेंड': चेतन भगत की आगामी पुस्तक जो अक्टूबर में प्रकाशित होगी।] (अंग्रेज़ी में). द टाइम्स ऑफ़ इण्डिया. ५ अगस्त २०१४. मूल से 6 अगस्त 2014 को पुरालेखित. अभिगमन तिथि ६ अगस्त २०१४.
।

बाहरी कड़ियाँ
-------------

* अधिकारिक जालस्थल
* चेतन भगत हाफ गर्लफ्रैन्ड समीक्षा
* ISBN 9788129135728
**आरंग** (Arang) भारत के छत्तीसगढ़ राज्य के रायपुर ज़िले में स्थित एक नगर पालिका परिषद है। यहाँ से राष्ट्रीय राजमार्ग ५३ गुज़रता है।

विवरण
-----

यह रायपुर शहर की पूर्वी सीमा महानदी के तट के पास स्थित एक कस्बा है। आरंग एक प्राचीन शहर है, जिसे छत्तीसगढ़ का "मंदिरों का शहर" भी कहा जाता है, जिस पर हैहयस राजपूत वंश का शासन था। आरंग कई जैन और हिंदू मंदिरों के लिए प्रसिद्ध है मंदिर जो ११वीं और १२वीं शताब्दी के हैं; यहाँ मांड देवल, जैन मंदिर, महामाया मंदिर, पंचमुखी मंदिर, बागेश्वर नाथ मंदिर, जोबा महदेवा, चंडी मंदिर और हनुमान मंदिर। गुप्त साम्राज्य को दिनांकित एक तांबे की प्लेट शिलालेख के पुरातात्विक खोजों के कारण, राजरसीतुल्य के कबीले के भीमसेन द्वितीय के आरंग प्लेट के रूप में जाना जाता है, ने शहर के प्राचीन इतिहास को एक हिंदू और जैन धार्मिक केंद्र के रूप में स्थापित किया है, जो उस समय शासन के अधीन था। हिंदू राजाओं की। मांड देवल जैन मंदिर ११वीं शताब्दी के इन मंदिरों में सबसे प्राचीन है जहां गर्भगृह में दिगंबर तीर्थंकरों की तीन विशाल प्रतिमाएं विराजमान हैं; ये काले पत्थर में उकेरे गए हैं और पॉलिश किए गए हैं। यहाँ आज भी पुरातात्विक मूर्ति मिलती है। आरंग अपने तलाबों के लिए भी जाना जाता है । आरंग एक शांत शहर है यहाँ त्योहारों में काफी अच्छा महौल रहता है खास कर गणेश चतुर्थी और नवरात्री का जुलूस फ़ेमस है।

महानदी के तट पर स्थित आरंग एक प्राचीन, पौराणिक तथा ऐतिहासिक नगरी है। प्राचीन काल में यहाँ पर कलचुरी नरेश मोरध्वज का राज्य था। मोरध्वज का एक ही पुत्र ताम्रध्वज था जिसे श्री कृष्ण ने मोरध्वज को आरा से चीरने का आदेश दिया था। इसीलिये इस नगरी का नाम आरंग पड़ा। रायपुर जिले में सिरपुर तथा राजिम के बीच महानदी के किनारे बसे इस छोटे से नगर को मंदिरों की नगरी कहते हैं। यहां के प्रमुख मंदिरों में 11वीं-12वीं सदी में बना भांडदेवल मंदिर है। यह एक जैन मंदिर है। इसके गर्भगृह में तीन तीर्थकरों की काले ग्रेनाइट की प्रतिमाएं हैं। महामाया मंदिर में 24 तीर्थकरों की दर्शनीय प्रतिमाएं हैं। बाग देवल, पंचमुखी महादेव, पंचमुखी हनुमान तथा दंतेश्वरी देवी मंदिर यहां के अन्य मंदिर हैं जो दर्शनीय हैं।

इन्हें भी देखें
---------------

* रायपुर ज़िला

सन्दर्भ
-------

1. ↑  "Inde du Nord - Madhya Pradesh et Chhattisgarh," Lonely Planet, 2016, ISBN 9782816159172
2. ↑  "Pratiyogita Darpan," July 2007
3. ↑

| * दे
* वा
* सं
छत्तीसगढ़ |
| --- |
| राजधानी: **रायपुर** |
| बिषय |  इतिहास   •   खाना  •  साहित्य   •   जनजातियाँ   •   नदियाँ  •   संस्कृति  •   उत्सव  •   लोकगीत  •   शहर  •   भूगोल   •   जल प्रपात |
| **दर्शनीय स्थल** |  धार्मिक  •   पर्यटन  •   पुरातात्विक  •   भारत सरकार संरक्षित  •   राज्य संरक्षित |
| **जिले**  | कबीरधाम जिला  •  कांकेर जिला (उत्तर बस्तर)  •  कोरबा जिला  •  कोरिया जिला  •  जशपुर जिला  •  जांजगीर-चाम्पा जिला  •  दन्तेवाड़ा जिला (दक्षिण बस्तर)  •  दुर्ग जिला  •  धमतरी जिला  •  बिलासपुर जिला  •  बस्तर जिला  •  महासमुन्द जिला  •  राजनांदगाँव जिला  •  रायगढ़ जिला  •  रायपुर जिला  •  सरगुजा जिला  •  बालोद जिला  •  बलौदा बाज़ार जिला  •  बलरामपुर जिला  •  बेमेतरा जिला  •  बीजापुर जिला  •  गरियाबंद जिला  •  कोंडागाँव जिला  •  मुंगेली जिला  •  नारायणपुर जिला  •  सुकमा जिला  •  सूरजपुर जिला |
**हिण्डन नदी** (Hindon River) उत्तरी भारत में यमुना नदी की एक सहायक नदी है। इसका पुरातन नाम हरनदी या हरनंदी भी था। इसका उद्गम  सहारनपुर जिले में निचले हिमालय क्षेत्र के ऊपरी शिवालिक पर्वतमाला में स्थित शाकंभरी देवी की पहाडियों मे है। यह पूर्णत: वर्षा-आश्रित नदी है और इसका बेसिन क्षेत्र 7083 वर्ग किमी है। यह गंगा और यमुना नदियों के बीच लगभग 400 किमी की लम्बाई में मुज़फ्फरनगर जिला, मेरठ जिला, बागपत जिला, गाजियाबाद, नोएडा, ग्रेटर नोएडा से गुजरते हुए दिल्ली से कुछ दूरी पर यमुना से मिल जाती है।

प्रदूषण
-------

कभी महानगर की पहचान मानी जाने वाली हिंडन नदी का अस्तित्व खतरे में है। इसका पानी पीने लायक तो कभी रहा नहीं, अब इस नदी में प्रदूषण इतना बढ़ चुका है कि जलीय प्राणियों का अस्तित्व भी खतरे में पड़ गया है। ऐसे में हिंडन नदी अब केवल शोध करने तक ही सीमित रह गई है। इसमें ऑक्सीजन की मात्रा लगातार घटती जा रही है। वर्षा ऋतु में भी यह लगभग जलविहीन रहती है। नदी में लगातार औद्योगिक अपशिष्ट व पूजन सामग्री आदि डाले जाने से उसमें घुलित ऑक्सीजन की मात्रा दो से तीन मिलीग्राम प्रति लीटर रह गई है। शोधकर्ता डॉ॰ प्रसूम त्यागी के अनुसार प्रायः ऑक्सीजन का स्तर 60 लाख मिलीग्राम प्रति लीटर या ज्यादा होना चाहिए। यही कारण है कि नदी में मोहन नगर व छगारसी के पास ही जलीय जीवन के नाम पर केवल काइरोनॉस लार्वा ही बचा है, जो भारी जल प्रदूषण का संकेत है। यह सूक्ष्म जीव की श्रेणी में आता है।

हिंडन नदी में मोहन नगर औद्योगिक क्षेत्र से डिस्टलरी का अपशिष्ट, वेस्ट डिस्चार्ज, धार्मिक पूजन सामग्री व मलमूत्र मिलते हैं। इसके बाद छगारसी ग्राम में पशुओं को नहलाना व खनन आदि होता है, जिसके कारण प्रदूषण में बढोत्तरी होती है। लगभग दस साल पहले तक नदी में अनेक कशेरुकी प्राणी, मछलियां व मेढ़क आदि मिलते थे, जो कि वर्तमान में मात्र सूक्ष्मजीव, काइरोनॉमस लार्वा, नेपिडी, ब्लास्टोनेटिडी, फाइसीडी, प्लैनेरोबिडी परिवार के सदस्य ही बचे हैं।

सहायक नदियाँ
------------

**दून घाटी** से निकलती काली नदी, १५० कि॰मी॰ की यात्रा में सहारनपुर, मुजफ्फरनगर, मेरठऔर गाजियाबाद होते हुए हिंडन नदी में इसके यमुना में मिलन से पूर्व ही मिलती है। काली नदी भी उच्च प्रदूषण लेकर चलती है व पश्चिमी उत्तर प्रदेश का बहुत सा प्रदूषित जल यमुना को पहुंचाती है।

इन्हें भी देखें
---------------

* यमुना नदी

बाहरी कड़ियाँ
-------------

* हिंडन नदी : जल बना जहर। इंडिया वॉटर पोर्टल

सन्दर्भ
-------

1. ↑  रावण के गाँव में नहीं मनता दशहरा Archived 2008-06-18 at the Wayback Machine। वेब दुनिया। १४ अक्टूबर २००७
2. ↑  जहां रावण ने भी शिवलिंग की पूजा की थी। Archived 2004-04-10 at the Wayback Machine अमर उजाला
3. 1 2  जैन, शरद के. (२००७). *हाइड्रोलॉजी एण्ड वटर रिसोर्सेज़ ऑफ इंडिया- खंड-५७ - ट्रिब्यूटरीज़ ऑफ यमुना रिवर*. स्प्रिंजर. पृ॰ 350. आई॰ऍस॰बी॰ऍन॰ 1402051794. मूल से 5 अप्रैल 2015 को पुरालेखित. अभिगमन तिथि 4 फ़रवरी 2010.
**रद्दीकरण के विरूद्ध आरक्षण या आरएसी**(अंग्रेज़ी: Reservation Against Cancellation, RAC) एक प्रकार का टिकट है जिसे भारतीय रेलवे में यात्रा के लिए बेचा जा सकता है। यह भी एक प्रकार की प्रतीक्षा सूची टिकट है, लेकिन आरएसी टिकट के साथ आप ट्रेन में सवार हो सकते हैं। आरएसी टिकट धारक यात्री को अपने सीट एक और सह-यात्री के साथ साझा करना होता है। दो आरएसी टिकट धारकों के लिए एक बर्थ को 2 सीटों में बांटा गया है जिसमें यात्रियों को साइड लोअर सीट दिया जाता है। हालांकि यह यात्रा की निश्चितता तय करता है, लेकिन यह बर्थ की गारंटी नहीं देता है। एक बर्थ उस टिकट को आवंटित की जाएगी जो आरएसी टिकट आरक्षित करता है, अगर जिन यात्रियों के पास पहले से ही कन्फर्म टिकट है, वे ट्रेन के प्रस्थान से पहले अपना कन्फर्म टिकट रद्द नहीं करवा सकते हैं।।

एक आरएसी(RAC) टिकट धारक को खाली बर्थ दी जाती है यदि:

●यदि कोई अंतिम मिनट में रद्दीकरण है।

●यदि कोई कोटा बिना बिका रह जाता है।

●अगर किसी कंफर्म टिकट धारक को अपर क्लास में सीट की उपलब्धता के हिसाब से फ्री अपग्रेड दिया जाता है।

अगर ऐसा होता है तो दूसरा आरएसी टिकट धारक 2 सीटों को बर्थ में बदल सकता है।

बाहरी कड़ियाँ
-------------

* भारतीय रेलवे - आरक्षण नियम

सन्दर्भ
-------


1. ↑  "आरक्षण नियम".
2. ↑  "भारतीय रेलवे- नये नियम". भारतीय रेलवे. अभिगमन तिथि 1 March 2013.
3. ↑  "भारतीय रेलवे - आरएसी". Indian Mike Forum. अभिगमन तिथि 17 April 2013.
सन् १९७६ में अंतरिक्ष से ली गई इस तस्वीर में हेलमंद नदी द्वारा दश्त-ए-मारगो रेगिस्तान से गुज़रते हुए बनाए गए तीन हामून नज़र आ रहे हैं - ऊपर-दाएँ में हामून-ए-पुज़क, बाएँ में हामून-ए-सबरी, नीचे-बाएँ में हामून-ए-हेलमंद
**हामून** (फ़ारसी: هامون‎‎, अंग्रेज़ी: Hamun) ईरान के पठार पर मौसमी तौर पर चाँद महीनों के लिए बन जाने वाली झीलों और दलदलों को कहा जाता है। यह ईरान और अफ़ग़ानिस्तान में और पाकिस्तान के पश्चिमी बलोचिस्तान प्रांत में बन जाते हैं। यह हामून क्षेत्रीय जानवरों, मछलियों और पक्षियों के जीवनक्रम में बहुत ही महत्वपूर्ण जगह रखते हैं। 
जब आम-तौर पर शुष्क रेगिस्तान में यह हामून बनते हैं तो कुछ अरसे के लिए वहाँ एक नख़लिस्तान (ओएसिस​) का वातावरण बन जाता है।

कुछ मशहूर हामून इस प्रकार हैं -

* हामून-ए हेलमंद - ईरान व अफ़ग़ानिस्तान
* हामून-ए जाज़ मूरियान - ईरान
* हामून-ए मश्केल - ईरान व पाकिस्तान
* हामून-ए पुज़क - अफ़ग़ानिस्तान
* हामून-ए सबेरी - ईरान व अफ़ग़ानिस्तान
* हामून ज़ेहेह (जिसे गोद-ए ज़ेरेह भी कहते हैं) - अफ़ग़ानिस्तान

इन्हें भी देखें
---------------

* हामून-ए-हेलमंद

सन्दर्भ
-------

1. ↑  [  Archived 2012-02-28 at the Wayback Machine Geology, Water, and Wind in the Lower Helmand Basin ], John Whitney, U.S. Geological Survey, 2006, Accessed 2010-08-31
आर्मीनियाई खण्ड का मानचित्र
**आर्मीनियाई खण्ड** या आर्मीनियाई क्वार्टर (अरबी: हरात अल-अरमान, हिब्रू: הרובע הארמני, हा-रोवा हा-अर्मेनियाई; अर्मेनियाई: Հայոց թաղ, हयात ट'घ) पुराने यरुशलम शहर का चौथा खण्ड है जो दक्षिण-पश्चिमी कोने में स्थित है,इस खण्ड में सियोन गेट और जाफा गेट के माध्यम से पहुंचा जा सकता है यह 0.126 किमी² क्षेत्र का है, जो पुराने शहर का कुल 14% भाग है। 2007 में, इसकी आबादी 2,424 थी (6.55% पुराने शहर की कुल आबादी का भाग) दोनों मापदंडों में, यह यहूदी क्वार्टर के बराबर है आर्मीनियाई क्वार्टर को यहूदी क्वार्टर से डेविड स्ट्रीट (सुक एल-बाज़ार) और हबाबाद स्ट्रीट (सुक एल-हुसुर) द्वारा ईसाई क्वार्टर से अलग किया गया है।

सन्दर्भ
-------



| * दे
* वा
* सं
यरुशलम |
| --- |
| खण्ड |  • मुस्लिम खण्ड • यहूदी खण्ड •  आर्मेनियाई खण्ड •  ईसाई खण्ड | 
ईसाईखण्ड
मुरितन
मुस्लिमखण्ड
आर्मेनियाईखण्ड 
यहूदीखण्ड
टेम्पलमाउंट
 |
| धार्मिक स्थल |  •  टेम्पल माउंट • अल-अक्सा मस्जिद •  पवित्र कब्र वाला चर्च  •  पश्चिमी दीवार  •  पश्चिमी दीवार प्लाजा  • यरुशलम की दीवारें |
| यरुशलम |  •  पुराना यरुशलम शहर  •  पश्चिम यरुशलम •  पूर्व यरुशलम •  यरुशलम की स्थिति |
**आर्नोस पादरे**, जिन्हें **फ़ादर हेंक्स्लेदेन** के नाम से भी जाना जाता है, एक ईसाई मिशनरी थे। उनका जन्म ऑस्टरकप्पेल्न (**अंग्रेज़ी**:Ostercappeln) के निकट हुआ जो जर्मनी के हैनोवर के निकट ऑस्नाब्रूक (**अंग्रेज़ी**:Ostercappeln) में आता है। ईसाई धर्म का प्रचार करने वह भारत 1700 ईस्वी में आए थे।

वेलूर का गिरजाघर
----------------

पादरे ने 1712 में वेलूर में एक गिरजाघर का निर्माण किया और यहीं रहे। केरल सरकार ने इस गिरजाघर और परिसर को 1995 में संरक्षित स्मारक घोषित किया।

रचनात्मक कार्य
--------------

पादरे जर्मन, संस्कृत, मलयालम, लातिन, पुर्तुगाली, तमिल भाषाओं में निपुण थे। उन्होंने मलयालम-पुर्तुगाली और संस्कृत-पुर्तुगाली शब्दकोशों का संकलन किया।

ईसाई धर्म से जुड़ी रचना
-----------------------

पादरे द्वारा लिखित मलयालम कविता "पुथेनपाना" ईसाई धार्मिक विचारों पर आधारित है और ईसाई घरानों में लोकप्रिय है।

भारत की संस्कृति से योरप को अवगत करने का प्रयास
-----------------------------------------------

पादरे ने लातिन में रामायण, महाभारत, भगवतम और वेदान्त साराणम पर कई निबंध लिखे हैं।

संस्कृत व्याकरण पर काम
----------------------

आर्नोस पादरे का एक अप्रकाशित दस्तावेज़ संस्कृत व्याकरण पर लिखा था जिसे 2010 के दशक में इटली के ईसाई मठ में पाया गया था। इस दस्तावेज़ का नाम *Grammatica Grandonica* था। इस दस्तावेज़ का अधिक प्रभाव **सिद्धारुबम** पर हुआ था जो कि योरप में संस्कृत व्याकरण के पहले मार्गदर्शक के तौर पर 1790 में प्रकाशित हुआ था।

सन्दर्भ
-------

1. ↑
परमार राजा सियक का 949 ईसवी का ग्राम अनुदान - प्रथम
**हरसोला ताम्र पट्टिकाएँ** (Harsola copper plates) भारत के गुजरात राज्य के साबरकांठा ज़िले के हरसोल गाँव में पाई गई 949 ईसवी में लिखी हुई दो ताम्बे की पट्टिकाएँ हैं जिनमें एक नागर ब्राह्मण पिता व पुत्र के जोड़े को दो ग्राम दिए गए हैं। यह परमार वंश के राजा सियक द्वितीय (सियक हर्ष) ने जारी करी थीं। इस में दर्ज लिखाई में कुछ राष्ट्रकूट उपाधियों वाले पुरुषों का भी उल्लेख है, जिस के आधार पर कुछ इतिहासकार परमारों के राष्ट्रकूटों के वंशज होने की सम्भावना रखते हैं। अन्य के अनुसार यह परमार ऐसा केवल स्वयं को मालवा क्षेत्र में राष्ट्रकूटों के उत्तरदायी जताने के लिए करते थे।

इन्हें भी देखें
---------------

* हरसोल
* परमार वंश
* राष्ट्रकूट राजवंश
* साबरकांठा ज़िला

सन्दर्भ
-------

1. ↑  "Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068
2. ↑  "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
3. ↑  "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
**सोहर** घर में सन्तान होने पर गाया जाने वाला मंगल गीत है। इसको संतान के जन्म और उससे संबंधित अवसरों जैसे सतमासा, इत्यादि अवसरों पर गाया जाता है। इन गीतों में संतान के जन्म, उससे सम्बन्धित कहानियों और उत्सवों के सुन्दर वर्णन मिलते हैं। राम जन्म और कृष्ण जन्म की सुंदर कथाएँ भी सोहरों में हैं। राम के जन्मदिन रामनवमी और कृष्ण के जन्मदिन कृष्णाष्टमी के अवसर पर भी भजन के साथ सोहर गाने की परम्परा है।

एक सोहर
*छापक पेड़ छिउलिया त पतवन धनवन हो* 
*तेहि तर ठाढ़ हिरिनिया त मन अति अनमन हो॥*
*चरतहिं चरत हिरनवा त हिरिनी से पूछेले हो* 
*हरिनी ! की तौर चरहा झुरान कि पानी बिनु मुरझेलु हो॥*
*नाहीं मोर चरहा झुरान ना पानी बिनु मुरझींले हो* 
*हिरना ! आजु राजा के छठिहार तोहे मारि डरिहें हो॥*
*मचियहिं बइठल कोसिला रानी, हरिनी अरज करे हो* 
*रानी ! मसुआ त सींझेला रसोइया खलरिया हमें दिहितू नू हो॥*
*पेड़वा से टाँगबो खलरिया त मनवा समुझाइबि हो* 
*रानी ! हिरी-फिरी देखबि खलरिया जनुक हरिना जियतहिं हो* 
*जाहु हरिनी घर अपना, खलरिया ना देइब हो* 
*हरिनी ! खलरी के खँजड़ी मढ़ाइबि राम मोरा खेलिहेनू हो॥*
*जब-जब बाजेला खँजड़िया सबद सुनि अहँकेली हो* 
*हरिनी ठाढि ढेकुलिया के नीचे हरिन के बिजूरेली हो।।*
नीचे छत्तीसगढ़ का एक सधौरी गीत में पति-पत्नी से कह रहा है कि पत्नी दूध, मधु, और पीपर पी ले। पत्नी पीना नहीं चाहती है क्योंकि पीपर कड़वा है। पति पत्नी से कहता है सोने का कटोरे में दूध, मधु और पीपर पी लो- इसके बाद पति कहता है नहीं तो वह दूसरा विवाह कर लेगा -

*महला मां ठाढि बलमजी*
*अपन रनिया मनावत हो*
*रानी पीलो मधु-पीपर,*
*होरिल बर दूध आहै हो।*
*कइसे के पियऊँ करुरायवर*
*अउ झर कायर हो*
*कपूर बरन मोर दाँत*
*पीपर कइसे पियब हो*
*मधु पीपर नइ पीबे*
*त कर लेहूं दूसर बिहाव*
*पीपर के झार पहर भर*
*मधु के दुइ पहर हो*
*सउती के झार जनम भर*
*सेजरी बंटोतिन हो*
*कंचन कटोरा उठावब*
*पीलडूं मधु पीपर हो -*
अन्त में पत्नी पीपर पी लेती है क्योंकि वह सोचती है कि पति अगर दूसरी शादी कर लेगा, तो सौतन को पूरी जिन्दगी झेलना पड़ेगा। इससे बेहतर है पीपर की झार जो सिर्फ पहर भर रहेगी।

बाहरी कड़ियाँ
-------------

* सोहर - १ (मगही भाषा एवं साहित्य)
अरबी शब्द "इंशा" का अर्थ है "निर्माण", या "निर्माण"। इसका उपयोग कुरान जैसे शास्त्रीय अरबी साहित्य में इस अर्थ में किया गया है । समय के साथ इसने रचना के अर्थ को प्राप्त कर लिया, विशेष रूप से अक्षरों, दस्तावेजों और राज्य पत्रों की गद्य रचना को निरूपित किया। इसके बाद, इसका उपयोग "मुंशत "के पर्याय के रूप में किया गया , जो कि गद्य और शैली के विशिष्ट मानदंडों के अनुसार रचित दस्तावेज हैं जो इन गद्य रचनाओं को साधारण गद्य से अलग करते हैं। धीरे-धीरे "इंशा" शब्द

"इंशा" लेखन मुख्य रूप से वैज्ञानिक ग्रंथों में गद्य के उपयोग के बजाय किसी की अंतरतम भावनाओं की अभिव्यक्ति से संबंधित है। इंशा लेखन एक कला के रूप में विकसित हुआ और इसमें विस्तृत नियम और नियम शामिल थे जिन्हें एक अच्छी तरह से पत्र लिखने वाले को सीखना चाहिए था, और कलापूर्ण और अच्छी तरह से लिखित एपिस्टोलोग्राफी को अदब का एक रूप माना जाता था । इंशा में नियोजित उपकरणों में शाब्दिक दंड, और चाल, लकीरें, और लिखने की एक मनोहर, सुरुचिपूर्ण शैली शामिल है। अरबी में आलीशान इंशा गद्य का एक मॉडल अल क़ादी अल फ़ादिल, (डी। ११ ९९) और बाद में अल-क़लकाशंडी (d.1418) द्वारा प्रदान किया गया था। शास्त्रीय फ़ारसी साहित्य में , "इंशा की पहचान" रसैल के रूप में है", अर्थ" अक्षर "।

आम तौर पर "रसैल "साहित्य को दो प्रकार के साहित्य में वर्गीकृत किया जा सकता है- ए।) तौकीत और बी।) मुइश्वर तौकीत में शासकों और अधिकारियों के आदेश और निर्देश होते हैं और मुहावरत में पत्र और पत्राचार होते हैं। अगर पत्र पानेवाला स्थिति तो पत्र के रूप में कहा जाता है बेहतर है Murafa'a, और मामले में पत्र पानेवाला स्थिति में अवर है, तो पत्र के प्रकार कहा जाता है ruq'a। यदि पता और लेखक दोनों समान स्थिति के हैं, तो पत्र के प्रकार को मुरसाला कहा जाता है । [5]

आगे की श्रेणियां अक्षरों की प्रकृति और संबोधन और लेखक और लेखक की तुलनात्मक स्थिति के कारण मौजूद हैं। उदाहरण के लिए यदि लेखक किसी राज्य का शासक है, तो उससे जारी होने वाले इंशा को उसकी सामग्री की प्रकृति के आधार पर फ़ार्मन , मंशूर या फ़थनामा में वर्गीकृत किया जा सकता है ।

मध्यकालीन भारत में इंशा लेखन की बहुत समृद्ध परंपरा है। अमीर खुसरू , ख्वाजा-ए-जहाँ मोहम्मद गवन और अबुल फ़ज़ल जैसे कई बुद्धिजीवियों ने इंशा लेखन का एक मॉडल तैयार किया, जिसके बाद इंशा लेखकों की पीढ़ियों का गठन हुआ। शानदार इंशा लेखन की प्रशंसा में, इंशा लेखन के कई संग्रह एकत्र किए गए थे। मुनश्त- –नमकिन इंशा लेखनी के सबसे बड़े संग्रहों में से एक है, जो मुगल काल के शुरुआती दिनों से है ।
**भारतीय भूचुम्बकत्व संस्थान** (Indian Institute of geomagnetism, IIG, आई आई जी) भारत का एक प्रमुख अनुसंधान संस्थान है जो भूचुम्बकत्व, वायुमण्डलीय भौतिकी, अंतरिक्ष भौतिकी तथा प्लाज्मा भौतिकी जैसे परस्पर सम्बन्धित क्षेत्रों में मूलभूत एवं अनुप्रयुक्त अनुसंधान में संलग्न है। यह भारत सरकार के विज्ञान एवं प्रौद्योगिकी मंत्रालय के आधीन एक स्वतंत्र (आटोनॉमस) संस्था है। यह नवी मुम्बई के पनवेल नामक स्थान पर स्थित है। 

इसके पूरे देश में दो क्षेत्रीय केंद्र और 12 चुंबकीय वेधशालाएं स्थित हैं। आईआईजी ने अपने तीसरे क्षेत्रीय केंद्र के रूप में शिलांग भूभौतिकीय अनुसंधान केंद्र (एसजीआरसी) की स्‍थापना की है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा।

इन्हें भी देखें
---------------

* भूचुम्बकत्व

बाहरी कड़ियाँ
-------------

* भारतीय भूचुम्बकत्व संस्थान का जालघर

सन्दर्भ
-------

1. 1 2     Archived 2016-01-26 at the Wayback Machine
आलमबाजार मठ, 1896 (अमेरिका प्रस्थान के समय स्वामी अभेदानन्द की विदाई) ; (बांये से) खड़े हैं: **स्वामी अद्भुतानन्द**, योगानन्द, अभेदानन्द, त्रिगुणातीतानन्द, तुरियानन्द, निर्मलानन्द और निरंजनानन्द; बैठे हुए : स्वामी सुबोधानन्द, ब्रह्मानन्द (कुर्सी पर) और अखण्डानन्द
**स्वामी अद्भुतानन्द** (? - 28 अप्रेल,1920) श्रीरामकृष्ण के सन्यासी शिष्योँ में से एक थे। उनका सन्यासपूर्व नाम था 'राखतुराम'। रामकृष्ण भक्त मंडली में वे 'लाटू महाराज' के नाम से जाने जाते हैं।

जीवन
----

### जन्म और बचपन

अद्भुतानन्द का जन्म बिहार के छपरा जिला में एक गरीव परिवार में हुआ। पाँच वर्ष की उम्र में अपने मातापिता के देहान्त के बाद वे अनाथ हो गये। कर्म संस्थान के लिए वे कोलकाता पहुँचे और रामकृष्ण के गृही भक्त रामचन्द्र दत्त के परिवार में नौकर के रूप में काम करने लगे।

### श्रीरामकृष्ण से भेंट

लाठू अपने मालिक रामचन्द्र के साथ 1880 में पहली बार दक्षिणेश्वर आए। इसके बाद वे श्रीरामकृष्ण के सेवक बन गये। श्रीरामकृष्ण के निकट आनेबाले सन्यासी शिष्योँ में लाटू प्रथम थे।

### श्यामपुकुर और काशीपुर में

श्रीरामकृष्ण के गले की बीमारी होने के बाद उन्हें श्यामपुकुर और बाद में काशीपुर लाया गया। लाटू अपने गुरु की सेवा के साथ-साथ साधना में लगे रहते थे।

### सन्यास जीवन

श्रीरामकृष्ण के मृत्यु के बाद वे शारदा देवी के साथ तीर्थ दर्शन करने चले गये। कोलकाता लोटने के बाद वे सन्यास ग्रहण किये और वराहनगर मठ में रहने लगे। 1895 ई. में वे भुवनेश्वर और पुरी भ्रमण करने गये। स्वामी विवेकानन्द के देहान्त के बाद वे बलराम मंदिर में 1912 तक रहे।

### अंतिम जीवन

लाटू महाराज ने अपना अंतिम जीवन काशी में व्यतीत किया। 28 अप्रैल 1920 में उनका देहान्त हुआ।

उपदेश
-----

आगे अध्ययन के लिए
-----------------

* Swami Chetanananda (1980) Swami Adbhutananda :His teachings and reminiscences.Vedanta Society of St. Louis.
* Swami Chetanananda(1980) How a Shepherd Boy Became a Saint.Vedanta Society of St. Louis. ISBN

978-0-916356-59-0.

* Swami Gambhirananda (1967)The Apostles of Shri Ramakrishna Advaita Ashrama

बाहरी कड़ियाँ
-------------

रामकृष्ण मिशन छपरा की वेवसाइट

| * दे
* वा
* सं
रामकृष्ण परमहंस |
| --- |
| जीवन | 

|  |  |
| --- | --- |
| परिवार | शारदा देवी |
| स्थान | दक्षिणेश्वर काली मंदिर · कामारपुकुर ·जयरामबाटी |
| घटना | कल्पतरु दिवस ·  रामकृष्ण की समाधि |

 | रामकृष्ण परमहंसरामकृष्ण परमहंस |
| दर्शन | 

|  |  |
| --- | --- |
| दर्शन | भक्ति · गीता · काली · तंत्र · वेदान्त |
| शिक्षा | रामकृष्ण की शिक्षा · श्रीश्रीरामकृष्ण वचनामृत · रामकृष्ण का प्रभाव |

 |
| शिष्य | 

|  |  |
| --- | --- |
| संन्यासी शिष्य | स्वामी विवेकानन्द · स्वामी ब्रह्मानन्द · स्वामी अद्भूतानन्द · स्वामी अखंडानन्द · स्वामी प्रेमानन्द · स्वामी अभेदानन्द · स्वामी सारदानन्द · स्वामी शिवानन्द · स्वामी रामकृष्णानन्द · स्वामी सुवोधानन्द · स्वामी त्रिगुणातीतानन्द · स्वामी विज्ञानानन्द · स्वामी योगानन्द · स्वामी अद्वैतानन्द · स्वामी त्रिगुणातीतानन्द · स्वामी निरंजनानन्द |
| गृही शिष्य | अधर सेन · बलराम बोष · दुर्गा चरण नाग · गिरिषचन्द्र घोष · केशवचन्द्र सेन · सुरेद्रनाथ मित्र · महेन्द्रनाथ गुप्त |

 |
| स्मृति | रामकृष्ण मठ · रामकृष्ण मिशन |
| अध्ययन | रामकृष्ण के बारे मेँ विचारकोँ के मत · श्रीरामकृष्ण लीलाप्रसंग |
**भारत में क्रिकेट**, देश का सबसे लोकप्रिय खेल है। यह भारत में लगभग हर जगह खेला जाता है। भारतीय राष्ट्रीय क्रिकेट टीम ने 1983 क्रिकेट विश्वकप, 2007 आई सी सी ट्वेन्टी 20, 2011 क्रिकेट विश्व कप, 2013 आईसीसी चैंपियंस ट्रॉफी जीत चुका है, और श्रीलंका के साथ 2002 आईसीसी चैंपियंस ट्रॉफी साझा किया था। घरेलू प्रतियोगिताओं में रणजी ट्रॉफी, दुलीप ट्रॉफी, विजय हजारे ट्रॉफी, देवधर ट्रॉफी, ईरानी ट्रॉफी और एनकेपी साल्वे चैलेंजर ट्रॉफी शामिल हैं। इसके अलावा, बीसीसीआई द्वारा इंडियन प्रीमियर लीग, एक 20-ट्वेंटी क्रिकेट प्रतियोगिता आयोजित की जाती है। भारतीय क्रिकेट टीम का एम.एस. धोनी की कप्तानी के तहत सभी आईसीसी टूर्नामेंट जीतने विश्व रिकॉर्ड है।

इतिहास
------

### 1800

भारत में खेले जाने वाले प्रथम श्रेणी क्रिकेट का पहला मैच 1864 में मद्रास बनाम कलकत्ता खेला गया था। मैच से कई रिकॉर्ड मौजूद नहीं हैं, हालांकि, यह ज्ञात है कि मैन ऑफ द मैच प्रवीण चौहान बने थे। उन्होंने कलकत्ता के लिए खेला, लेकिन वह पानीपत से थे। इसके अलावा, सर्वश्रेष्ठ क्षेत्ररक्षक अश्विनी शर्मा थे। चौहान की तरह, वे भी पानीपत से थे।

### 1918 तक

भारत में क्रिकेट का संपूर्ण इतिहास और पूरे महाद्वीप ईस्ट इंडिया कंपनी के माध्यम से ब्रिटिश राज के अस्तित्व और विकास पर आधारित रहा है।

### 1918 से 1945 तक

भारत जून 1932 में ऑस्ट्रेलिया, इंग्लैंड, दक्षिण अफ्रीका, न्यूजीलैंड और वेस्टइंडीज के एक 'कुलीन क्लब' का सदस्य बना। भारत ने अपना पहला मैच इंग्लैंड के खिलाफ लॉर्ड्स में खेला था, जिसे देखने 24,000 लोगों की विशाल भीड़ और साथ ही साथ यूनाइटेड किंगडम के राजा भी मैच देखने आये थे।

### 1945 से 1960 तक

इस अवधि के दौरान भारतीय क्रिकेट के इतिहास में प्रमुख और परिभाषित घटना 1947 में ब्रिटिश राज से पूर्ण आजादी के बाद भारत का विभाजन था।

परिवर्तन की शुरुआत बॉम्बे क्वाड्रैंगुलर टूर्नामेंट में देखने को मिली, जोकि 50 से अधिक वर्षों से भारतीय क्रिकेट का केंद्रबिंदु रहा था। जातीय भारत के आधार पर नई भारत के पास टीमों के लिए कोई जगह नहीं थी। नतीजतन, रणजी ट्रॉफी राष्ट्रीय चैंपियनशिप के रूप में उभर कर आई। आखिरी बॉम्बे पेंटांगुलर, 1945-46 में हिंदुओं द्वारा जीता गया था।

भारत ने मद्रास में इंग्लैंड को एक पारी से हराकर 1952 में अपनी पहली टेस्ट जीत दर्ज की।

सन्दर्भ
-------

1. ↑  Downing, Clement (1737). William Foster (संपा॰). *A History of the Indian Wars*. London.
2. ↑  "Largest attendance at a five-day Test match". *Guinness World Records*. मूल से 9 जुलाई 2018 को पुरालेखित. अभिगमन तिथि 9 July 2018.
3. ↑  "Top 10 Sports Leagues With Highest Average Attendance". 11 February 2016. मूल से 10 जून 2016 को पुरालेखित. अभिगमन तिथि 12 July 2016.
4. 1 2  "BBC World Service | Story Of Cricket". Bbc.co.uk. मूल से 9 नवंबर 2018 को पुरालेखित. अभिगमन तिथि 2012-06-16.
**हरप्रसाद दास जैन कॉलेज** या **जैन कॉलेज** या **एचडी जैन कॉलेज** बिहार के आरा शहर में स्थित वीर कुंवर सिंह विश्वविद्यालय का एक घटक कॉलेज है। जैन कॉलेज की स्थापना १९४२ में हुई थी। यह महाविद्यालय पश्चिमी बिहार में स्थापित उच्च शिक्षा का पहला संस्थान था।

हर प्रसाद दास जैन कॉलेज
हर प्रसाद दास जैन कॉलेज लोगो

इतिहास
------

१९४२ में स्थापित, यह महाविद्यालय बिहार के सबसे पुराने महाविद्यालयों में से एक है। इस कॉलेज की स्थापना *आदिनाथ ट्रस्ट* द्वारा की गई थी जिसे दानवीर बाबू *हर प्रसाद दास जैन* ने बनाया था। पहले यह कॉलेज पटना विश्वविद्यालय से संबद्ध था लेकिन अब यह वीर कुंवर सिंह विश्वविद्यालय से संबद्ध कॉलेज है।

उल्लेखनीय संकाय
---------------

* दिनेश नन्दन सहाय

संदर्भ
------

1. ↑  "Official site".
2. ↑  *The International Journal of Indian Psychology, Volume 3, Issue 4, No. 59*.
3. ↑  Khan, Tajjudin A. *Social structure of migrant population*. पृ॰ 37. आई॰ऍस॰बी॰ऍन॰ 8185891214.
4. ↑  "H D Jain College celebrates platinum jubilee". *Times of India*. 26 January 2017.[*मृत कड़ियाँ*]
5. ↑  *The Cooperator Volume 36*.
**इंग्रिड स्कोल्डवेरी** (जन्म 8 अगस्त 1993) एक नॉर्वेजियन पर्यावरणविद् हैं। वह पर्यावरण संगठन नेचर एंड यूथ की पूर्व अध्यक्ष हैं। 10 जनवरी 2016 को संगठन की प्रमुख के रूप में चुने जाने से पहले, उन्होने संगठन में डिप्टी चेयरमैन जैसे कई पदों पर कार्य किए हैं । इस पद पर वह 2017 तक रहीं।

पर्यावरण कार्य
--------------

स्कोल्डवेरी फरवरी 2016 में फ़ोरडेफ़जोर्डन में नॉर्डिक माइनिंग की नियोजित खनन परियोजना के खिलाफ कार्यवाही में शामिल थी।  इस घटना के बाहर, वह विशेष रूप से तेल के खिलाफ प्रकृति और युवाओं की कार्यवाही में शामिल रही हैं। स्कोल्डवेरी को पर्यावरण फाउंडेशन बेलोना में एक वरिष्ठ तेल सलाहकार के रूप में भी नियुक्त किया गया है, और अतीत में 2015 से 2017 तक प्रकृति के संरक्षण के लिए नॉर्वेजियन सोसाइटी के राष्ट्रीय बोर्ड में रही हैं।  वह वर्तमान में ऑयल फ्री लोफोटेन, वेस्टरलेन और सेनजा (फोकेक्सजोनन) के लिए पीपुल्स एक्शन की उपाध्यक्ष हैं।

2018 के दौरान, नेचर एंड यूथ ने ग्रीनपीस और ग्रैंडपेरेंट्स क्लाइमेट कैंपेन के साथ मिलकर नार्वेजियन सरकार पर तेल ड्रिलिंग के लिए आर्टिक के नए क्षेत्रों को खोलने के लिए मुकदमा दायर किया। तीन पर्यावरण समूहों के गठबंधन ने तर्क दिया कि सरकार के इस कदम ने नार्वे के संविधान के साथ-साथ पेरिस समझौते के प्रति राष्ट्र की प्रतिबद्धता का उल्लंघन किया है।  अदालतों ने फैसला सुनाया कि वर्तमान और प्रस्तावित आर्कटिक ड्रिलिंग ने स्वस्थ जलवायु के संवैधानिक अधिकार का उल्लंघन नहीं किया है। 

हालाँकि, अप्रैल 2019 में स्कोल्डवेरी के लिए सफलता मिली, जब फोल्केक्सजोनन की कार्रवाइयों के साथ-साथ अन्य नॉर्वेजियन एनजीओ और राजनेताओं के साथ इसके सहयोग से तेल ड्रिलिंग से लोफोटेन, वेस्टरलेन और सेंजा की स्थायी सुरक्षा हुई।

संदर्भ
------

1. ↑  "Ingrid Skjoldvær". *Natur og Ungdom*. मूल से 11 June 2015 को पुरालेखित. अभिगमन तिथि 5 May 2019.
2. ↑  "Avviser klager mot sjødeponi". *Putsj*. मूल से 5 मई 2019 को पुरालेखित. अभिगमन तिथि 5 May 2019.
3. ↑  "Ingrid Skjoldvær from Young Friends of the Earth Norway to speak at Arctic Frontiers 2017". *MyNewsDesk*. मूल से 5 मई 2019 को पुरालेखित. अभिगमन तिथि 5 May 2019.
4. ↑  Neilza Polidore (22 November 2017). "The People vs Arctic Oil: Historic climate trial ends". *Greenpeace.org.uk*. अभिगमन तिथि 19 May 2019.
5. ↑  Thomas Nilsen (4 January 2018). "Environmentalists lose climate lawsuit over Arctic oil drilling". *The Barents Observer*. अभिगमन तिथि 19 May 2019.
6. ↑  "Labour Party of Norway Commits to Permanently Banning Oil Exploration in Norwegian Arctic". *GlobalNewsWire*. 4 April 2019. अभिगमन तिथि 19 May 2019.

बाहरी संबंध
-----------

* इंग्रिड स्कोल्डवेरी का ट्विटर फ़ीड
* फोल्किक्सजोनेन की आधिकारिक वेबसाइट
* प्रकृति और युवा की आधिकारिक वेबसाइट Archived 2020-11-29 at the Wayback Machine
**डॉ॰ हरदेव बाहरी** (जन्म १९०७ ई०) हिन्दी के कोशकार, भाषावैज्ञानिक तथा शिक्षाविद हैं।

परिचय
-----

हरदेव बाहरी का जन्म अटक जिले (अब पाकिस्तान में) में हुआ। आपने बी०ए० आनर्स (अंग्रेजी), एम. ए. (इतिहास), हिन्दी प्रभाकर, एम०ओ०एल० (संस्कृत), पी-एच.डी. डी०लिट्० (शब्दार्थ विज्ञान) पंजाब विश्वविद्यालय तथा प्रयाग विश्वविद्यालय से किया। अनेक वर्षों तक प्रयाग विश्वविद्यालय के हिन्दी विभाग में प्राध्यापक रहे। आपने ओरियन्टल कालेज लाहौर, डी०ए०वी० कालेज रावलपिंडी, एचिसन कालेज लाहौर, इलाहाबाद विश्वविद्यालय, कुरुक्षेत्र विश्वविद्यालय में अध्यापन किया। आपने १९७१ में अवकाश ग्रहण किया।

पुरस्कार
--------

पंजाब सरकार, बिहार सरकार और भारत सरकार से पुरस्कार। हिन्दी साहित्य सम्मेलन से साहित्य वाचस्पति की उपाधि। अनेक पुस्तकें पुरस्कृत।

यात्राएँ
--------

भारत में सर्वत्र। यूरोप की दो बार यात्रा। रूसी-हिन्दी शब्दकोश के संकलन के लिए सोवियत संघ में एक वर्ष का प्रवास। जमर्न जनवादी गणतंत्र में रहकर हिन्दी-जर्मन और जर्मन-हिन्दी कोशों का संकलन।

कृतित्व
-------

लगभग 34 पुस्तकें प्रकाशित जिनमें 5 भाषा पर अंग्रेजी में, 8 भाषाविज्ञान और भाषा पर हिन्दी में, 2-3 हिन्दी साहित्य पर, 16 शब्दकोश, 1-2 फुटकर।

बाहरी कड़ियाँ
-------------

* शिक्षार्थी हिन्दी शब्दकोश (गूगल पुस्तक ; लेखक - डॉ हरदेव बाहरी)
* डा० हरदेव बाहरी की पुस्तकें
मीडिया-पक्षपात और भारतीय मीडिया का समीकरण पश्चिम जैसा नहीं रहा है। आज़ादी से पहले पूरा भारतीय मीडिया दो ध्रुवों में बँटा हुआ था। अंग्रेज़ी के सभी बड़े अख़बार खुल कर औपनिवेशिक शासन का समर्थन करते थे और भारतीय भाषाओं का मीडिया बिना किसी अपवाद के राष्ट्रीय आंदोलन के पक्ष में खड़ा हुआ था। इसे ‘पक्षपात’ और ‘पक्षधरता’ के बीच किये जा सकने वाले फ़र्क की मिसाल समझा जा सकता है। 1947 में पंद्रह अगस्त को सत्ता-हस्तांतरण होते ही अंग्रेज़ी मीडिया रातों-रात राष्ट्रीय मीडिया में बदल गया। इसके बाद कमोबेश अस्सी के दशक के अंत तक भारत के सामाजिक-राजनीतिक आधुनिकीकरण और वैकासिक अर्थशास्त्र पर आधारित मिश्रित अर्थनीतियों के मॉडल का रास्ता साफ़ करने के लिए बनी राष्ट्रीय सहमति में मीडिया के सभी पहलुओं ने अपने-अपने तरह से योगदान किया। नब्बे के दशक में मंदिर, मण्डल और बाज़ार की उदीयमान ताकतों के इर्द-गिर्द भारतीय राजनीति और समाज में नये ध्रुवीकरण हुए जिन्होंने उस राष्ट्रीय सहमति को भंग कर दिया। मीडिया के विभिन्न हिस्से कभी पक्षधरता और कभी पक्षपात का रवैया अपनाते हुए समय-समय पर इन शक्तियों का समर्थन और विरोध करने लगे। आज स्थिति यह है कि भारतीय मीडिया लगभग बिना किसी अपवाद के आर्थिक सुधारों और भूमण्डलीकरण का पक्ष ले रहा है। मीडिया ने इसे नयी राष्ट्रीय सहमति के रूप में ग्रहण कर लिया है।

सन्दर्भ
-------

1. स्टीव फ़लर (2007), ‘मास मीडिया’, द नॉलेज बुक, एकुमन, स्टॉक्सफ़ील्ड.

2. पीटर स्टीवन (2004), द नो-नॉनसेंस गाइड टु ग्लोबल मीडिया, न्यू इंटरनेशनलिस्ट पब्लिकेशंस और बिटवीन द लाइंस, टोरंटो, ओंटारियो.

3. डेल जैकिट (2006), जर्नलिस्टिकि इथिक्स : मॉरल रिस्पांसिबिलिटी इन द मीडिया, प्रेंटिस हाल.

4. वाल्टर लिपमैन (1922), पब्लिक ओपीनियन, मैकमिलन, न्यूयॉर्क.
**कैल्शियम**  एक भौतिक तत्त्व है। यह जीवित प्राणियों के लिए अत्यावश्यक होता है। भोजन में इसकी समुचित मात्र होनी चाहिए। खाने योग्य कैल्शियम दूध सहित कई खाद्य पदार्थो में मिलती है। खान-पान के साथ-साथ कैल्शियम के कई औद्योगिक इस्तेमाल भी हैं जहां इसका शुद्ध रूप और इसके कई यौगिकों का इस्तेमाल किया जाता है। आवर्त सारिणी में कैल्शियम का अणु क्रमांक 20 है और इसे अंग्रेजी शब्दों ‘सीए’ से इंगित किया गया है। 1808 में सर हम्फ्री डैवी ने इसे खोजा था। उन्होंने इसे कैल्शियम क्लोराइड से अलग किया था। कैल्शियम का नाम लातिन भाषा के शब्द ‘काल्क्स’ पर रखा गया है जिसका मतलब है चूना पत्थर जिसमें बड़ी मात्र में कैल्शियम पाया जाता है। पौधों में भी कैल्शियम पाया जाता है।

हडिडयों और दांतों के बनाने और रख-रखाव के लिए, मांसपेशियों के सामान्य संकुचन के लिए हृदय की गति को नियमित करने के लिए और रक्त की क्लॉटिंग करने के लिए यह आवश्यक होता है। कैल्शियम जीवन-शक्ति और सहनशीलता बढाता है, कोलेस्ट्रांल स्तरों का नियमन करता है, स्नायुओं के स्वास्थ्य के लिए अच्छा है अरुअ रजोधर्म विषयक दर्दों के लिए ठीक है। एन्जाइम की गतिविधि के लिए कैल्शियम की आवश्यकता है। हृदय-संवहनी के स्वास्थ्य के लिए कैल्शियम मैग्नेशियम के साथ काम करता है। रक्त के जमाव के द्वारा यह घावों को शीघ्र भरता है। कुछ कैसर के विरुद्ध भी यह सहायक होती है। गर्भवती महिलाओं, 60 से अधिक उम्र के पुरुषों, 45 से अधिक उम्र की स्त्रियों, धूम्रपान करने वालों और अधिक मदिरापान वालों को कैल्शियम का खतरा रहता है। बच्चों में सूखा रोग कैल्शियम की कमी का लक्षण है।

विविटामिन 'डी' ‘डी’ की विशेष रूप से आवश्यकता कैल्शियम के समावेशन के लिए होती है। विटामिन ‘सी’ भी कैल्शियम के समावेशन में सुधार लाता है। सम्पूरक के रूप में कैल्शियम कार्बोनेट भोजन के साथ अधिक अच्छे ढंग से समावेशित होता है।

स्रोत
-----

दूध और इसके उत्पाद, दाले, सोयाबीन, हरी पत्तीदार सब्जियां, नीबू जाति के फ़ल, सार्डीन, मटर, फ़लियां, मूंगफ़ली, वाटनट (सिंघाडा) सूर्यमुखी के बीज इस खनिज के महत्वपूर्ण स्रोत है। यदि आहार में पर्याप्त कैल्शियम न हो तो विविध शरीरिक प्रक्रियाओं के लिये आवश्यक उस व्यक्ति की हडिडयों से लिया जाता है।
हरि नारायण आपटे
**हरि नारायण आपटे** (१८६४-१९१९ ई.) मराठी के प्रसिद्ध उपन्यासकार, कवि, नाटककार थे।

परिचय
-----

हरिभाऊ आपटे का जन्म खानदेश में हुआ। पूना में पढ़ते समय इनके भावुक हृदय पर निबंधमालाकार चिपलूणकर और उग्र सुधारक आगरकर का अत्यधिक प्रभाव पड़ा। इसी अवस्था में इन्होंने कई अंग्रेजी कहानियों का मराठी में सरस अनुवाद किया। विद्यार्थी जीवन में ही इन्होंने संस्कृत के नाटकों का तथा स्कॉट, डिकसन्, थैकरे, रेनाल्ड्स इत्यादि के उपन्यासों का गहरा अध्ययन किया और लोकमंगल की दृष्टि से उपन्यासरचना की आकांक्षा इनमें अंकुरित हुई।

सन् १८८५ में इनका 'मघली स्थिति' नामक पहला सामाजिक उपन्यास एक समाचारपत्र में क्रमश: प्रकाशित होने लगा। बी. ए. की परीक्षा में अनुत्तीर्ण होने पर इन्होंने 'करमणूक' नामक पत्रिका का संपादन करना आरंभ किया। यह कार्य ये अट्ठाईस वर्षों तक सफलता से करते रहे। इस पत्रिका में इनके लगभग इक्कीस उपन्यास प्रकाशित हुए जिनमें दस सामाजिक और ग्यारह ऐतिहासिक है। मराठी उपन्यास के क्षेत्र में क्रांति का संदेश लेकर ये अवर्तीण हुए। इनकी रचनाओं से मराठी उपन्याससाहित्य की सर्वांगीण समृद्धि हुई। इनकी सामाजिक कृतियों में समाजसुधार का प्रबल संदेश है। मुख्य सामाजिक उपन्यासों में मछली स्थिति', 'गणपतराव', 'पण लक्षांत कोण वेतों', 'मो' और 'यशवंतराव खरे' उत्कृष्ट हैं। ये चरित्रचित्रण करने में सिद्धहस्त थे। इनकी रचनाओं में यथार्थवाद और ध्येयवाद (आदर्शवाद) का मनोहर संगम है। साथ ही मिल और स्पेंसर के बुद्धिवाद का रोचक विवेचन भी है। इन्होंने मध्यमवर्गीय महिलाओं की समस्याओं का भावपूर्ण एवं कलात्मक चित्रण किया।

ऐतिहासिक उपन्यासों में चंद्रगुप्त, उष:काल, गड आला पण सिंह गेला और वज्राघात आपटे की उत्कृष्ट कृतियाँ है। इनकी ऐतिहासिक दृष्टि व्यापक और विशाल थी। गुप्तकाल से मराठों की स्वराज्य स्थापना तक के काल पर इन्होंने कलापूर्ण उपन्यास लिखे। 'वज्राघात' इनकी अंतिम कृति है जिसमें दक्षिण के विजयनगरम् राज्य के नाश का प्रभावकारी चित्रण है। इसकी भाषा काव्यपूर्ण और सरस है। इनके सामाजिक उपन्यास ऐतिहासिक उपन्यास जैसे सजीव चरित्रचित्रण से ओतप्रोत है। ये 'सत्यं, शिवं, सुंदरम्' के अनन्य उपासक थे।

इनकी कहानियाँ 'स्फुट गोष्ठी' नामक चार पुस्तकों में संगृहीत हैं। इनमें चरित्रचित्रण तथा घटनाचित्रण का मनोहर संगम है। कला तथा सौंदर्य की अभिव्यक्ति करते हुए जनजागरण का उदात्त कार्य करते में ये सफल रहे।

कृतियाँ
-------

### सामाजिक उपन्यास

* मधली स्थिति (1885)
* गणपतराव (1886)
* पण लक्षात कोण घेतो? (1890)
* मी (1895)
* जग हे असे आहे (1899)
* यशवंतराव खरे
* आजच
* भयंकर दिव्य
* कर्मयोग
* मायेचा बाजार

### ऐतिहासिक उपन्यास

* म्हैसूरचा वाघ (1890)
* उषःकाल (1896)
* गड आला पण सिंह गेला
* सूर्योदय
* सूर्यग्रहण
* केवळ स्वराज्यासाठी
* मध्याह्न
* चंद्रगुप्त
* वज्राघात
* कालकूट
*मुहम्मद* अरबी भाषा सुलेख
**बुहरान का आक्रमण** या **ग़ज़वा ए बुहरान** (अंग्रेज़ी:Invasion of Buhran) गश्ती आक्रमण के रूप में माना जाता है। इस्लामिक कैलेंडर के चौथे या पांचवें महीने के 3 हिजरी में हुआ। मुसलमानों के पास एक रिपोर्ट आई थी कि बुहरान से बनू सुलेयम की एक दुर्जेय सेना मदीना पर आगे बढ़ रही थी। मुहम्मद 300 आदमियों को लेकर हिजाज़ के पास बुहरान पहुँचे, जहाँ बनू सुलेयम जनजाति वाले दहशत में भाग गए। 

पूरे अभियान के दौरान, वे किसी भी दुश्मन से नहीं मिले, और कोई लड़ाई नहीं हुई। अभियान को मुस्लिम विद्वान सफिउर्रहमान मुबारकपुरी के अनुसार "गश्ती आक्रमण" माना जाता है। 

इस घटना का उल्लेख इब्न हिशाम की मुहम्मद की जीवनी और सफिउर्रहमान मुबारकपुरी द्वारा अर्रहीकुल मख़तूम जैसे आधुनिक इस्लामी स्रोतों में किया गया है।

सराया और ग़ज़वात
----------------

अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह(सरिय्या)** या सिरया कहते हैं, इसका बहुवचन सराया है।

इन्हें भी देखें
---------------

* सुलह हुदैबिया
* सरिय्या हमज़ा इब्न अब्दुल मुत्तलिब
* ग़ज़वा ए ज़ी अम्र
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  Safiur Rahman Mubarakpuri, en:Ar-Raheeq Al-Makhtum -en:seerah book. "The Invasion of Buhran". पृ॰ 336. अभिगमन तिथि 5 December 2022.
2. ↑  सफिउर्रहमान मुबारकपुरी, पुस्तक अर्रहीकुल मख़तूम (सीरत नबवी ). "ग़ज़वा ए बहरान". पृ॰ 492. अभिगमन तिथि 13 दिसम्बर 2022.
3. ↑  Ghazwa
4. ↑  siryah
5. ↑  ग़ज़वात और सराया की तफसील, पुस्तक: मर्दाने अरब, पृष्ट ६२]

बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)

* Ghazwat Un Nabi By Professor Noor Bakhsh (Urdu Pdf
पारंपरिक अर्मेनियाई नृत्य
अर्मेनिया की संस्कृति में कई तत्त्व शामिल हैं जो भूगोल, साहित्य, वास्तुकला, नृत्य और लोगों के संगीत पर आधारित हैं।

साहित्य
-------

401 एडी के आसपास अर्मेनिया में साहित्य शुरू हुआ। साहित्यिक कलाओं का बहुमत 5 वीं शताब्दी में खोरेन के मूसा ने बनाया था। वर्षों के दौरान साहित्य के तत्त्व बदल गए हैं क्योंकि कहानियों और मिथकों को पीढ़ियों के माध्यम से पारित किया गया था। 17 वीं शताब्दी के उत्तरार्ध में, अलेक्जेंडर टर्टजाकियन एक प्रसिद्ध आर्मेनियाई लेखक थे जिन्होंने आर्मेनिया के क्लासिक्स के बीच कई काम किए थे। 19वीं शताब्दी के दौरान, लेखक माइकल नालबैंडियन ने एक नई आर्मेनियाई साहित्यिक पहचान बनाने के लिए काम किया।

नृत्य
-----

आर्मेनियाई नृत्य विरासत निकटतम में सबसे पुरानी, सबसे अमीर और सबसे विविधता में से एक रही है। पांचवीं से तीसरी सहस्राब्दी बीसी तक, अर्मेनिया के उच्च क्षेत्रों में देश नृत्य के दृश्यों की रॉक पेंटिंग्स हैं। ये नृत्य शायद कुछ प्रकार के गाने या संगीत वाद्ययंत्र के साथ थे। 5 वीं शताब्दी में खोरेने के मूसा (मूवस खोरेनत्सी) ने खुद ही सुना था कि कैसे आराम (जो आर्मेनियन हैं) के पुराने वंशज गीत और उनके गीतों और नृत्यों के लिए तालिकाओं में इन चीजों (महाकाव्य कथाओं) का जिक्र करते हैं।

आर्किटेक्चर
-----------

शास्त्रीय आर्मेनियाई वास्तुकला चार अलग-अलग अवधियों में बांटा गया है। पहला आर्मेनियाई चर्च 4 वीं और 7 वीं शताब्दी के बीच बनाया गया था, जब आर्मेनिया ईसाई धर्म में परिवर्तित हो गया था, और आर्मेनिया के अरब आक्रमण के साथ समाप्त हुआ था। शुरुआती चर्च ज्यादातर साधारण बेसिलिका थे, लेकिन कुछ पक्षियों के साथ। 5 वीं शताब्दी तक केंद्र में ठेठ कपोल शंकु व्यापक रूप से उपयोग किया गया था।

संगीत
-----

आर्मेनियाई संस्कृति के सबसे महत्वपूर्ण भागों में से एक संगीत है, जिसने पारंपरिक शैलियों को बनाए रखते हुए हाल के वर्षों में संगीत के नए रूप भी लाए हैं। यह विश्व स्तरीय अर्मेनियाई फिलहार्मोनिक ऑर्केस्ट्रा द्वारा प्रमाणित है जो येरेवन ओपेरा हाउस में खूबसूरती से नवीनीकृत आराम खचटुरियन कॉन्सर्ट हॉल में प्रदर्शन करता है, जहां कोई ओपेरा के पूरे सत्र में भी भाग ले सकता है।

भाषा
----

कुछ हालिया शोधों के अनुसार अर्मेनियाई भाषा भारत-यूरोपीय भेदभाव और कुछ 5000 साल पहले फैल गई थी, या शायद 7,800 साल पहले फैल गई थी। व्यापार और विजय ने भाषा को बदलने के लिए मजबूर किया, लोगों के शब्दावली में नए शब्दों को जोड़ दिया। अर्मेनियाई में लिखे गए साहित्य और पुस्तकें चौथी शताब्दी में दिखाई दीं।

संदर्भ
------

1. ↑  "Հայաստանի Հանրապետության ոչ նյութական մշակութային արժեքների ցանկերի կազմման չափորոշիչները և ոչ նյութական մշակութային ժառանգության արժեքների ցանկը հաստատելու մասին" (PDF). *gov.am* (आर्मेनियाई में). Government of the Republic of Armenia. March 2010. पपृ॰ 8–11. मूल (PDF) से 4 January 2015 को पुरालेखित.
2. ↑  Petrosyan, Irina (2006). *Armenian Food: Fact, Fiction & Folklore*. पृ॰ 19.
3. ↑  Nicholas Wade, "Biological dig for the roots of language," International Herald Tribune, (March 18, 2004) 10; Gray & Atkinson, "Anatolian Theory of Indo-European origin," 437.